Diari Oficial de la Generalitat Valenciana


Sumari del DOGV 4887, del 19-11-2004 (2004/11840)

RESOLUCIÓ de 15 de novembre de 2004, de la Direcció General d'Administració Autonòmica, per la qual es convoca concurs de mèrits núm. 64/2004, per a la provisió de llocs de treball de naturalesa funcionarial, sector administració general, grup D.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11770


Data del document
:   15-11-2004

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * professió administrativa
    * concurs administratiu
    * administració regional

RESOLUCIÓ de 15 de novembre de 2004, de la Direcció General d'Administració Autonòmica, per la qual es convoca concurs de mèrits núm. 64/2004, per a la provisió de llocs de treball de naturalesa funcionarial, sector administració general, grup D. [2004/11144]
  
Actualment hi ha en l'administració del Govern Valencià determinats llocs de treball de naturalesa funcionarial, sector administració general, grup D, de provisió per Concurs, inclosos en les relacions de llocs de treball vigents, aprovades per Resolució d'esta Direcció General, de 5 de juliol de 2004 (DOGV núm. 4796, de 13 de juliol de 2004), que es troben vacants o proveïts de forma provisional. Per tant, han de ser objecte de concurs per a la seua provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
Esta resolució es dicta d'acord amb el que preveuen l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i en l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
De conformitat amb el que es disposa en els paràgrafs 2n i 3r de l'article 16.10 de la Llei de la Funció Pública Valenciana, en relació amb el Decret 133/2004, de 3 de setembre, pel qual s'establix l'estructura orgànica de la Presidència i de les conselleries de l'administració de la Generalitat Valenciana, així com el que establixen les disposicions transitòries corresponents dels decrets 180, 184, 185, 183 i 181 del Consell, per la qual cosa s'aproven els reglaments orgànics i funcionals de la Presidència de la Generalitat, de la Conselleria d'Empresa, Universitat i Ciència, la Conselleria de Turisme, la Conselleria de Cultura, Educació i Esport, i la Conselleria de Justícia i Administracions Públiques, els llocs de treball s'adjudicaran d'acord amb la nova adscripció derivada de la mencionada estructura organitzativa.
  
Els llocs de treball número 4315 € 15911 € 1916 € 15168 € 14936 € 10974 € 20331 € 1485 € 7432 € 19364 € 6189 € 15662 € 12129 € 20324 € 2678 € 14858 € 1007 € 13648 € 8516 € 19975 € 16708 € 16168 € 7532, s'inclouen en la present Convocatòria en execució de les sentències núms. 304 i 313 de 2002, recaigudes en els procediments abreviats núms. 10/02 i 292/01 respectivament, seguits en el Jutjat Contenciós Administratiu núm. 7 de València, confirmades ambdós per les sentències núms. 912 i 939 de 2004, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
  
Esta Convocatòria es realitza d'acord amb les previsions de l'Acord de la Mesa Sectorial de Funció Pública per a l'Estabilitat Laboral i la Promoció Professional dels seus empleats públics, subscrit el 7 d'octubre de 2003.
  
Per tant, fent ús de les facultats que li conferix l'apartat 3 de l'article 18 del Reglament aprovat pel ja indicat Decret 33/1999, esta Direcció General, fent ús de les competències que li atribuïx l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
D'acord amb el que preveu l'article 20.1.a) del Text Refós de la Llei de la Funció Pública Valenciana, es convoca Concurs per a la provisió dels llocs de treball de naturalesa funcionarial, sector administració general, grup D, que es relacionen en l'annex II d'esta resolució. L'esmentat Concurs es desenvoluparà d'acord amb les següents bases:
  
Primera. Participants
  
1r. Els qui concursen han d'estar en possessió dels requisits exigits en la classificació dels llocs de treball que sol·liciten, i mantindre'ls durant tot el procés, fins al dia de la presa de possessió. La participació en el Concurs pot tindre caràcter voluntari o forçós:
  
Poden participar amb caràcter voluntari:
  
Els funcionaris de carrera del grup D, sector administració general, de l'administració del Govern Valencià i de les corporacions locals de la Comunitat Valenciana, que hagueren sigut seleccionats pel sistema previst en l'article 10.1 del Text Refós de la Llei de la Funció Pública Valenciana.
  
El personal amb destinació definitiva haurà d'haver romàs un mínim de dos anys en el seu lloc de treball, llevat els supòsits assenyalats en l'apartat 6 de l'article 20 de la Llei de Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
  
B) Participaran amb caràcter forçós:
  
1) Els funcionaris de carrera del grup D, sector administració general, de l'administració del Govern Valencià en situació d'excedència forçosa, així com els suspensos que hagen complit el període de suspensió.
  
2) Els funcionaris de carrera de l'administració del Govern Valencià del mateix grup i sector a què es referix l'apartat anterior, i que estiguen adscrits amb destinació provisional a algun dels llocs convocats en esta resolució. En el cas que este personal no obtinga cap lloc en la present Convocatòria, i es proveïsca en el concurs el lloc a què es trobe adscrit, quedarà sense destinació i a disposició de la subsecretaria de la conselleria en què prestava servicis, conforme a l'article 52.2 de la Llei de la Funció Pública Valenciana.
  
2n. Tot el personal a què fa referència l'anterior apartat B).1) que no prenga part en el present Concurs, serà declarat en la situació d'excedència voluntària.
  
Segona. Presentació de sol·licituds
  
Els concursants presentaran els següents impresos: sol·licitud de participació, autobarem de participació, sol·licitud de destinacions i instruccions particulars dins del sobre, d'acord amb els models oficials que es facilitaran a les oficines públiques indicades en l'annex I.
  
El sobre amb els documents esmentats en el paràgraf anterior i els documents justificatius corresponents, es presentaran en el termini de 20 dies hàbils comptats des de l'endemà al de la publicació d'esta Convocatòria en el Diari Oficial de la Generalitat Valenciana, al Registre de la Conselleria de Justícia i Administracions Públiques, c/ Miquelet,5, 46284-València, als corresponents registres dels servicis centrals i territorials de les distintes conselleries o a les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per tal de facilitar la gestió del procediment, els documents que s'aporten hauran d'introduir-se en el sobre numerats i en el mateix orde en què estan relacionats a l'exterior. Només s'aportaran els documents justificatius dels mèrits que s'al·leguen, quan no consten al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en este Registre i que hagen de valorar-se d'acord amb la convocatòria, i caldrà aportar els documents corresponents.
  
Tercera. Llocs de treball a sol·licitar
  
A) Els participants amb caràcter voluntari podran sol·licitar, per orde de preferència, els llocs de treball relacionats en l'annex II per als quals complisquen els requisits exigits.
  
B) Els participants amb caràcter obligatori citats en la base primera, apartat B.1, hauran de sol·licitar, per orde de preferència, tots els llocs de treball relacionats en l'annex II, per als quals complisquen els requisits exigits.
  
C) Els participants amb caràcter obligatori citats en la base primera, apartat B.2, hauran de sol·licitar, almenys, el lloc de treball que ocupen, conforme al que disposa l'article 45.3 de la Llei de la Funció Pública Valenciana.
  
Quarta. Barem de mèrits
  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que s'establix en la present base:
  
Antiguitat i grau:
  
1) Antiguitat: es valorarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
  
2) Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, exclòs el que calga per a l'accés al lloc: 1,5 punts per títol, fins a un màxim de 3 punts. Només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior.
  
2) Cursos de formació i perfeccionament:
  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
  
De 100 o més hores: 2,00 punts
  
De 75 o més hores: 1,50 punts
  
De 50 o més hores: 1,00 punts
  
De 25 o més hores: 0,50 punts
  
De 15 o més hores: 0,20 punts
  
En cap cas es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
En el supòsit de cursos impartits, estos seran valorats una sola vegada, i no seran susceptibles de ser valorades successives edicions d'un mateix curs.
  
3) Valencià:
  
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament en este últim cas la possessió de major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat de llicenciatura en les distintes filologies, o de mestre: especialitat de llengua estrangera, sempre que no haja sigut objecte de valoració per l'apartat de formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics: experiència:
  
L'experiència com a funcionari de carrera en l'exercici de llocs de treball del mateix grup i naturalesa i de nivell de complement de destinació igual o superior al del lloc a què es concursa, es valorarà a raó de 0,10 punts per mes complet, fins a un màxim de 3 punts.
  
Només als efectes del que disposa este apartat, s'entendrà que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.
  
2n. La puntuació màxima possible a obtindre per tots els apartats serà de 25 punts.
  
3r. En cas d'empat, s'adjudicarà el lloc al concursant que haja obtingut major puntuació en l'apartat de formació; si l'esmentada puntuació és també igual, es considerarà l'obtinguda per antiguitat i grau, i finalment, els mèrits específics. Si persistix l'empat, s'adjudicarà per sorteig.
  
Cinquena. Puntuació mínima
  
Per a obtindre l'adjudicació d'un dels llocs cal aconseguir un mínim de 2 punts.
  
Sisena. Valoració de mèrits
  
Únicament es tindran en compte els mèrits al·legats, obtinguts o en condicions d'obtindre, abans de finalitzar el termini de presentació de sol·licituds per a participar en este Concurs i acreditats documentalment en el termini establit en la base segona, paràgraf segon.
  
Els mèrits seran avaluats per una Comissió de Valoració, la composició de la qual s'indica en l'apartat segon de la present Resolució.
  
Setena. Adjudicació de destinacions
  
L'adjudicació de destinacions es farà segons l'orde de la puntuació que s'haguera obtingut per aplicació del barem assenyalat en la base quarta.
  
La Comissió de Valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del Concurs, així com els llocs adjudicats, per mitjà de la seua publicació en el tauler d'anuncis dels servicis centrals de la Conselleria de Justícia i Administracions Públiques al carrer Miquelet, núm. 5, de València, i als taulers d'anuncis de les direccions territorials de l'esmentada Conselleria a Alacant (c/ Doctor Gadea, núm. 10, 2a) i a Castelló (c/ Major, núm. 78). En l'anunci corresponent es concedirà un termini de 10 dies hàbils, a comptar del següent al de la seua exposició, perquè les persones interessades puguen al·legar i, si és el cas, justificar el que estimen pertinent davant de la Comissió de Valoració.
  
Així mateix, i a efectes merament informatius, s'inserirà en la pàgina web d'esta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).
  
Una vegada redactada per la Comissió de Valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el DOGV, i l'esmentada publicació servirà de notificació als interessats.
  
Vuitena. Resolució del concurs
  
El present Concurs serà resolt per la Direcció General d'Administració Autonòmica de la Conselleria de Justícia i Administracions Públiques, en un termini no superior a 6 mesos.
  
Novena. Desistiment, renúncia, sol·licitud condicionada i irrenunciabilitat de destinació
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el Concurs queden vinculades a les seues sol·licituds i al resultat del Concurs; sense perjuí del que s'indica en l'apartat 3 d'esta mateixa base.
  
2) Renúncia: no produirà cap efecte la renúncia de la destinació adjudicada en este Concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini possessori, i s'entendrà que renuncia a la resta de llocs adjudicats, per als quals es designarà el següent candidat per orde de puntuació.
  
A estos efectes, s'entén per convocatòries concurrents les que en la data d'acabament del termini de presentació d'instàncies d'alguna d'estes, no s'haguera publicat la resolució d'una altra.
  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, per raons de convivència, que haurà de quedar acreditada en les actuacions, els qui participen en el Concurs podran condicionar les seues respectives peticions de vacants per a determinat municipi, al fet que també obtinguen destinació en este Concurs i en el mateix municipi els concursants amb els quals convisquen. En el supòsit d'unions de fet, la convivència haurà d'acreditar-se mitjançant certificat de la inscripció en el Registre d'Unions de Fet de la Comunitat Valenciana o en qualsevol altre registre oficial d'Unions de Fet.
  
La sol·licitud condicionada d'un o diversos llocs ha de formular-se necessàriament, de mode exprés, en la instància de participació en el Concurs, amb identificació de la persona i municipi de destinació a què es condiciona la sol·licitud. Quan els sol·licitants no puguen obtindre destinació en el mateix municipi a què hagen condicionat la seua petició, es considerarà que en desistixen, sense perjuí del que procedisca respecte d'altres peticions de destinació que hagen pogut formular.
  
Deu. Cessament i presa de possessió
  
En la resolució del Concurs s'indicarà allò que corresponga en relació amb els cessament i preses de possessió de llocs de treball que hagen de formalitzar-se com a conseqüència d'aquell.
  
Segon
  
La Comissió de Valoració del present Concurs estarà composta pels membres següents:
  
Titulars:
  
Presidenta:
  
- Mª José Miquel Miquel, cap del Servici de Personal Administratiu Laboral de la Conselleria de Cultura, Educació i Esports.
  
Vocals:
  
- Marina Conejero Hinarejos, cap de Negociat de Registre de Personal de la Conselleria de Justícia i Administració Pública.
  
- Amparo Pascual Pla, cap d'Unitat de Gestió Administrativa i Personal de la Conselleria d'Economia, Hisenda i Ocupació
  
- José Enrique Berga Beltrán, cap de Negociat de Gestió de Personal de la Conselleria de Sanitat.
  
- M.ª Amparo Alapont Navarro, cap de Secció de Personal de la Conselleria d'Agricultura, Pesca i Alimentació.
  
- Un representant del Sindicat CCOO.
  
- Un representant del Sindicat UGT.
  
- Un representant del Sindicat IGEVA.
  
- Un representant del Sindicat CSI-CSIF.
  
- Un representant del Sindicat STAPV-Iv.
  
Vocal secretari:
  
- Manuel Andrés Zurriaga, cap de Negociat d'Expedients de Personal i Coordinació Prop de la Conselleria de Justícia i Administracions Publiques.
  
Suplents:
  
President:
  
- Mariano Venzal Venzal, cap de la Secció de Règim de Personal no Docent de la Conselleria de Cultura, Educació i Esports.
  
Vocals:
  
- Mª Mercedes Lozano Lozano, administrativa de la Conselleria de Justícia i Administracions Públiques.
  
?Yolanda Iza Martínez, cap de Secció de Personal de la Conselleria de Territori i Habitatge.
  
- Catherine Acin Leroy, cap de Secció de Personal de la Conselleria d'Empresa, Universitat i Ciència.
  
- Mercedes Lleó Chirivella, cap d'Unitat Administrativa del Servei Valencià d'Ocupació i Formació.
  
- Un representant del Sindicat CCOO.
  
- Un representant del Sindicat UGT.
  
- Un representant del Sindicat IGEVA.
  
- Un representant del Sindicat CSI-CSIF.
  
- Un representant del Sindicat STAPV-Iv.
  
Vocal secretària:
  
- Ana Canela Bretón, cap d'Unitat de Gestió Administrativa de la Conselleria de Benestar Social.
  
La Comissió de Valoració podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la Comissió de Valoració s'ajustarà al que preveuen el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, aprovat pel Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà al de la publicació de la present Resolució.
  
Els recursos contenciosos administratius que s'interposen contra esta Convocatòria i successius actes del procés de provisió, seran anunciats en el Diari Oficial de la Generalitat Valenciana, per als efectes de citació als possibles interessats.
  
València, 15 de novembre de 2004.- El director general d'Administració Autonòmica: Miguel Antonio Crespo Marzal.
  
ANNEX I
  
(Oficines públiques)
  
ALACANT
  
- Direcció Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03697. ALACANT
  
Telèfon PROP 96/593 40 00/35542
  
FAX 96/5935378
  
CASTELLÓ
  
- Direcció Territorial de la Conselleria de Justícia i Administracions Públiques.
  
Carrer Major, núm. 78
  
12045. CASTELLÓ
  
Telèfon 964/35 82 37
  
Telèfon PROP 964/35 80 00
  
FAX 964/35 80 66
  
VALÈNCIA
  
- Oficina PROP
  
C/ Miquelet, núm. 5
  
46750. VALÈNCIA
  
Telèfon PROP 96/386 60 00
  
- Als corresponents registres dels servicis centrals de les distintes conselleries.
  
FUNCIONS DELS LLOCS CONVOCATS
  
CONVOCATÒRIA GRUP D
  
ADMINISTRACIÓ GENERAL 64/2004
  
FUNCIONS DELS LLOCS AMB DENOMINACIÓ AUXILIAR D'INFORMACIÓ
  
AMB CLASSIFICACIÓ F G D 12 E015
  
Proporcionar informació general al ciutadà relativa a l'organització i activitat de l'administració de la Generalitat Valenciana, en matèria de centres, òrgans, persones, documents, procediment o expedients, segons les instruccions dels seus superiors. La informació és facilitarà telefònicament, de manera presencial o per qualsevol altre mitjà que sol·licite el ciutadà i estiga operativament disponible. Mantindre actualitzades les bases de dades de la informació general a què s'ha fet referència. Quan les necessitats del servici ho aconsellen, segons l'opinió del superior jeràrquic, prestar la seua col·laboració en els registres d'entrada i eixida de documents. Tot això sense perjuí que, per raons organitzatives o de discapacitat d'empleat públic, se li encomane l'execució exclusiva d'alguna o algunes de les esmentats funcions.
  
FUNCIONS DELS LLOCS AMB DENOMINACIÓ AUXILIAR TURÍSTICA
  
AMB CLASSIFICACIÓ F G D 12 E015
  
Les d'auxiliar administratiu, i podran exercir a més les que es descriuen, o altres que impliquen nivells de coneixement, habilitat i esforç semblants, en relació amb les matèries de la unitat: execució, seguiment i impuls de les tasques i procediments administratius assignats a la unitat. Comprovació i supervisió de dades. Redacció autònoma d'escrits i documents de tràmit. Informació directa al públic i per telèfon en matèries que podran ser més àmplies que les concernents al funcionament de la unitat a què estiga adscrit. Gestionar la venda de programes turístics de l'IVAJ; l'emissió de taquillatge; les reserves d'allotjament; l'emissió de credencials i la venda de material. Controlar el tancament dels programes propis, realitzar la relació de participants i la liquidació de bitllets emesos.
  
FUNCIONS DELS LLOCS AMB DENOMINACIÓ ?AUXILIAR D'INSPECCIÓ-
  
AMB CLASSIFICACIÓ F G D 12 E015
  
Obtenció de dades en registres civils, protocols notarials i qualsevol altra Oficina Pública. Realització manual i mecanitzada dels barrats entre els distints tributs. Visites a empreses operadores, locals amb instal·lació de màquines recreatives, sales de bingo, etc. Auxili en les tasques que li encomane la inspecció.
  
FUNCIONS DELS LLOCS AMB DENOMINACIÓ ?AUXILIAR DE GESTIÓ (ITINERANT-OCAPA-
  
AMB CLASSIFICACIÓ F G D 12 E005
  
Manejar equips i eines ofimàtiques. Atenció i informació al públic. Classificació i arxiu de documents. Execució i seguiment de les tasques i procediments administratius de tràmit. Comprovació i supervisió de dades. Qualsevol altra accessòria a estes, que implique nivells de coneixement, habilitat i esforços semblants en relació amb el contingut del lloc. Desenvolupar les seues funcions en qualsevol de les oficines comarcals de la Conselleria d'Agricultura, de la província corresponent, quan les necessitats ho requerisquen.
  
FUNCIONS DELS LLOCS AMB DENOMINACIÓ ?AUXILIAR DE GESTIÓ-
  
AMB CLASSIFICACIÓ F G D 12 E030
  
Manejar equips i eines ofimàtiques. Atenció i informació al públic. Classificació i arxiu de documents. Execució i seguiment de les tasques i procediment administratiu de tràmit. Comprovació i supervisió de dades. Qualsevol altra accessòria a estes, que implique nivells de coneixement, habilitat i esforços semblants en relació amb el contingut del lloc. Realització de l'horari especial de la unitat de registre.
  
FUNCIONS DELS LLOCS AMB DENOMINACIÓ ?AUXILIAR DE GESTIÓ-
  
AMB CLASSIFICACIÓ F G D 12 E015
  
Manejar equips i eines ofimàtiques. Atenció i informació al públic. Classificació i arxiu de documents. Execució i seguiment de les tasques i procediment administratiu de tràmit. Comprovació i supervisió de dades. Qualsevol altra accessòria a estes, que implique nivells de coneixement, habilitat i esforços semblants en relació amb el contingut del lloc.
  
FUNCIONS DELS LLOCS AMB DENOMINACIÓ ?AUXILIAR DE GESTIÓ-
  
AMB CLASSIFICACIÓ F G D 12 E005
  
Manejar equips i eines ofimàtiques. Atenció i informació al públic. Classificació i arxiu de documents. Execució i seguiment de les tasques i procediment administratiu de tràmit. Comprovació i supervisió de dades. Qualsevol altra accessòria a estes, que implique nivells de coneixement, habilitat i esforços semblants en relació amb el contingut del lloc.
  
LLOC 1745